SUID-AFRIKAANSE RADIOLIGA 
SARLNUUS SONDAG 3 OKTOBER 2004 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid- Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar sowel as per Echolink vanaf ZS6FCS. 


Dit is met leedwese dat ons die heengaan van Willie Moller, ZS6MOL, op 27 
September, na 'n kort siekbed, moet aankondig. Die gedenkdiens is op Saterdag 
2 Oktober in Bronkhorstspruit gehou. 

Ons innige medelye aan sy familie en vriende. 


(POUSE) 

In die nuus vandag; 

WÊRELD RUIMTEWEEK. 

RADIOTEGNOLOGIE IN AKSIE EN INTEGNET 
PRESIDENT SE NET VOLGENDE SONDAGAAND 
RAE-DATUM AANGEKONDIG 

Die nuus volg in besonderhede 


Bly ingeskakel vir meer besonderhede hieroor en ander nuusitems. 

Besoek ook die SARL se webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 
later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL en die nuus volg in besonderhede: 
WÊRELDRUIMTEWEEK. 


Vanaf die Verenigde State tot Djibouti, vanaf Antartika tot Rusland word 
Wêreldruimteweek jaarliks in meer as 50 lande op al sewe kontinente gevier. 
Dit vier die bydraes van ruimtewetenskap en -tegnologie tot die verbetering 
van die menslike omstandighede. 

Deur die Algemene Raad van die Verenigde Nasies in 1999 verklaar herdenk 
Wêreldruimteweek twee groot gebeurtenisse in menslike uitbreiding in die 
ruimte: 4 Oktober 1957: Datum van lansering van die eerste mens- gemaakte 
Aardsatelliet, Sputnik 1, en dus die weg baan vir ruimte- verkenning. 10 
Oktober 1967: Datum van inwerktreding van die Verdrag oor Beginsels 


Bepalende die Aktiwiteite van State in die Verkenning en Vreedsame Gebruik 
van die Buiteruim, insluitend die Maan en ander Hemelligame. 


In Suid-Afrika word Wêreldruimteweek deur Amateurradiogeleenthede gevier. 
Vier Wêreldruimteweek saam met SA AMSAT deur deelname aan 'n kompetisie 
vir die maksimum aantal kontakte dmv. OSKAR 51 gedurende die week van 4 
tot 10 Oktober te maak. Die kompetisie het drie kategorieë: A.1 Vaste satelli- 
etstasie met, satellietantennas met hoogte- en rigtingbeheer; A.2 Vaste satelliet- 
stasie met, eenvoudige BHEF-antennas. B Draagbaar. 


Stuur logstate aan SA AMSAT Posbus 90438, Garsfontein 0042 voor 20 Oktober 
of per e-pos aan saamsat@intekom.co.za. Logstate moet die volgende insluit: 
datum, tyd van kontak, roepseine, naam en OTH van stasie gewerk asook `n 
beskrywing van jou stasie. Indien jy verkies kan 'n foto van jouself, indien 
beskikbaar, ook saamgestuur word. Volledige inligting asook inligting oor AO51 
se verbyvlugte kan verkry word vanaf www.amsatsa.org.za. 


RADIOTEGNOLOGIE IN AKSIE EN INTEGNET 


Die SARL bied hierdie week twee aktiwiteite vir deelname aan. Die eerste is 
RadioTegnologie-in-Aksie en die tweede is INTEGNET. 


Die RTA-lesing sal op Saterdag 10 Oktober by die SARL Nasionale Amareur- 
Radiosentrum in Roodepoort plaasvind. Hal Lund, ZS6GWB, en Pine 
Pienaar sal oor verskeie nuwe sagteware gedrewe tegnieke vir BHF- en 
UHF-swakseinkommunikasie, soos meteoorverspreiding en AMA praat en 
demonstrasies lewer. Die byeenkoms begin om 09:30 met registrasie en ververs- 
ings en sal om 12:00 afsluit, met ligte eetgoed en informele bespreking. Die 
registrasiegeld van R20,00 is betaalbaar by die deur en sluit deelname in aan 
drie trekkings vir bywoningspryse waarvan een 'n ARRL Antennahandboek 
is. Om te help met die spyseniering word gevra dat u 'n e-pos ter bevestiging 
aan rta@sarl.org.za stuur. Volledige besonderhede is ook beskikbaar vanaf 
www.sarl.org.za. 


PRESIDENT SE NET SLUIT RUIMTEWEEK AF 


Wêreldruimteweek sal afgesluit word met die President se net op Sondag 10 
Oktober om 19:15 en Integnet om 20:00 waartydens `n bespreking oor APRS 
met Bob Bruninga, WBAAPR, die vader van APRS, gehou sal word. Vanaf die 
begin van pakketradio in die laat sewentigerjare het Bob sagteware geskryf wat 
die buigbaarheid van pakketradio met die dinamika van intydse gebeurtenisse 
verbind het. Bob se jare van werk met 'n verskeidenheid van rekenaarborde het 
'n hoogtepunt bereik toe hy die eerste weergawe van APRS Dos in 1992 voltooi 
het. 


Sluit volgende Sondag by Bob aan vir `n in-diepte bespreking oor APRS se be- 
ginstadia, die bedryf en die toepassing op satellietwerking. Klubs het nog tot 7 
Oktober om hul deelname te bevestig deur besonderhede van die telefoonnom- 
mer wat gebruik gaan word en dekkingsinligting van die herhaler wat gebruik 
gaan word te stuur aan armi@sarl.org.za. 


WENNER IN MEI SE RAE AANGEKONDIG 


Die Raad van die SARL kondig graag naam van die toppresteerder in die Mei 
RAFE aan. Die ontvanger van die Kenwood TH-F7 dubbelband handradio, 
geborg deur Global Communications, die Kenwood verspreiders, is R T Gouws, 
lid van die Wynland Amateurradioklub. Welgedaan RT! 


OPDATERING VAN SARL- EN OKOSA-DATABASISSE 


Soos voorheen in bulletins vermeld; die SARL het 'n kopie van die amateur- 
databasis van OKOSA verkry en daar is heelwat foutiewe inligting, sowel as 
`n gebrek aan inligting. Die Raad versoek klubvoorsitters en/of verantwoorde- 
like persone om so spoedig moontlik, (voor 31 Oktober 2004) die nodige aan- 
soek/opdateringsvorm op die SARL se webwerf in te vul en te e- pos, of al- 
ternatiewelik, uit te druk en te pos na die SARL se kantoor. Alle herhalers, 
digiherhalers, koppelherhalers (links), BBS'e, APRS digi-herhalers en ander 
onbemande stasies moet gelisensieërd wees. Die inligting oor elke stasie sal met 
die van die databasis vergelyk word, dus is dit belangrik om die vorm volledig 
in te vul. Die vorm sal ook op pakket versprei word. U samewerking in hierdie 
verband sal waardeer word. 

Verdere inligting is verkrygbaar by Kobus Conradie, ZR6D, Tel. 082-88-11164, 
of e-pos, kobus@letsplayradio.co.za. 


SLUITINGSDATUM VIR RAEF-INSKRYWINGS 


Die volgende RAFE vind op Donderdag 18 November 2004 plaas. 

Inskrywings vir hierdie eksamen sluit op 14 Oktober 2004. Geen laat inskry- 
wings word aanvaar nie. Inskrywings wat na hierdie datum ontvang word sal 
outomaties oorstaan tot die volgende RAE in 2005. 


Inskrywings kan aanlyn gedoen word by www.sarl.org.za. 


'n Inskrywingsvorm kan ook van die SARL se webwerf afgelaai word en na 
voltooiing teruggefaks word na die SARL by 011 675 2793. 


U kan ook die SARL-kantoor skakel by 011-675 23938 en vra dat `n inskry- 
wingsvorm aan u gefaks of gepos word. 


WEGLATING VAN AMATEURTOEDELING 


Die SARL se president, Graham Hartlett, ZS6GJH, het `n boodskap van 
OKOSA ontvang dat die 2,4 en 5,6 GHz-bande vir amateurs, per abuis 
uitgelaat is toe die bandplan in die Staatskoerant gepubliseer is. Dit sal in die 
volgende publikasie van die bandplan in die Staatskoerant reggestel word. 


SLUITINGSDATUM VIR RADIOAMATEUR-VAN-DIE-JAAR-NOMINASIES 
UITGESTEL 


Die sluitingsdatum vir nominasies vir Radioamateur-van-die-Jaar is uitgestel 
tot Maandag 11 Oktober 2004. 


Tans is 'n paar nominasies vir Radio-Amateur-van-die-Jaar- Toekenning ont- 
vang, maar slegs een vir die junior kategorie. Is daar `n jong persoon in jou 
klub wat bemoeid is met die bevordering van Amateurradio of wat ontwikkel- 
ingswerk doen? Hier is `n gulde geleentheid om vir hom of haar met die Siemens 
se toekenning vir Radioamateur-van-die-Jaar te vereer. Die toekenning vir die 
Jong Radioamateur-van-die-Jaar is vir die afgelope twee jaar nie gedoen nie as 
gevolg van nominasies wat nie gekwalifiseer het nie. Die genomineerde moet 
jonger as 25 jaar oud wees en bygedra het tot die ontwikkeling van Ama- 
teurradio, hetsy tegnies of organisatories. Volledige besonderhede, insluitend 
`n nominasievorm, verskyn op die SA Amateur Radioontwikkelingswebblad by 
www.amateurradio.org.za. 


Nominasies vir beide toekennings sluit nou op Maandag 11 Oktober. 
Hier is jou laaste kans om iemand te beloon vir sy of haar bydrae tot Amareur- 
radio. 


SARL 80 M @SO-GESELLIGHEID 


Die tweede been van die SARL se 80 meter @SO-geselligheid vind op Donderda- 
gaand 07 Oktober plaas. Die geselligheid begin om 19:00 SAT en eindig 3 ure 
later met foonaktiwieteit op die bandgedeelte 3,600 tot 3,650 MHz. 


Die roepsein, RS-seinrapport, `n reeksnommer beginnende by 001 en jou ruitver- 
wysing of @OTH word uitgeruil. Elke kontak met `n Suid- Afrikaanse stasie tel 
tien punte, terwyl elke kontak met `n stasie buite Suid-Afrika vyftien punte tel. 


Die adres vir logstate is Die Kompetisiekomitee, Brownleeplek 17, Bluff, 4052 
of per e-pos na zs5lp@sharksden.co.za. 


CO HOUKOERS 


Die jaarlikse CO Houkoers word op Saterdag 16 Oktober gehou. 

Amateurs wat belangstel om `n kommando te help en nog nie `n lisensie vir 
`n opvoedkundige stasie verkry het nie kan vir Louis, ZRGABGC, met e-pos na 
lIk@mweb.co.za of na-ure telefoon 012 345 3275 kontak om die nodige roepsein 
ens. te verkry. 


STOKPERDJIESKOU BY OUEENSWOOD LAERSKOOL 


Magalies Radioamateurklub sal op 8 Oktober by die @ueenswood Laerskool in 
Pretoria `n opvoedkundige amateurstasie oprig en bedryf terwyl die stokperd- 
jieskou gehou word. Die volgende bande sal gebruik word: 2 meter spraak , 2 
meter weerprente en 40 meter HF spraak. Die stasie sal van 14:00 tot 21:00 op 
die lug wees. 

LIV's van amateurs sal ook hulle stokperdjies byv. kunsnaaldwerk, breiwerk en 
kerse uitstal. Luister uit vir ZS6MRK en gesels met ons sodat die leerlinge ook 
'n geleentheid het om oor amateurradio te kan praat. 


VOORTPLANTINGSVERSLAG 


Kobus, ZS6GKOB Sê soos die vorige week, was die afgelope week weereens geken- 
merk deur onvoorspelbare goeie en swak toestande. 

Dit is maar net weereens'n bewys dat die sonvlekgetal nie die alfa en die omega 
van voortplantingstoestande is nie. Daar was by tye werklik baie goeie geleen- 
thede om DX te werk. Laatmiddag bly toestande na die Ooste bykans konstant 
goed. Toestande binnelands tussen suid en noord was ook by tye baie goed. 'n 
Interessante tendens blyk te wees dat die laer frekwensies van die 20 m band 
meer gebruik word - di. onder 14,200. Die sonvlekgetal het toe wel gesta- 
biliseer soos voorspel, maar nog nie begin styg nie- moontlik wel oor die naweek. 
Die sonvlekgetal was Donderdag 34,9 teenoor verlede week se 35,3. Die week 
was ook gekenmek met meer sonaktiewe areas as verlede week. Daar was geen 
aardgerigte korona-openinge op die son nie. Stil toestande word tot 2 Oktober 
verwag. In die VSA het die beste toestande tydens sonsopkoms en na sonson- 
dergang voorgekom. Studies bevestig dat die sogenaamde 27 dae siklus van 
hoogtepunte(en laagtepunte) wel baie betroubaar is. 


DAGBOEK VAN GEBEURE 


7 Oktober Tweede been van die SARL 8&0-meter @SO-geselligheid tussen 19:00 
en 22:00 en op 3600 tot 3650kHz. 9 Oktober RTA-lesing oor nuwe BHF-modusse 
by NARS. 10 Oktober President se net en Integnet om 19:15 en 20:00 11 Okto- 
ber Nominasies vir Radioamateur-van-die-Jaar sluit. 16 Oktober CO@-Houkoers. 
16-17 Oktober : 47ste Jamboree on the Air, Jota en Joti. 

Deelnemende stasies moet by die SARL kantoor as opvoedkundige stasie reg- 
istreer en kontak maak met Dave Gemmell, ZSGAAW, Posbus 77, Irene, 0062 
of telefoon 012 667-2135 of per e-pos by davegemmell@bmknet.co.za vir deelne- 
merskaarte. Raadpleeg www.scout.org/jota, of www.scout.org/joti vir die jong- 
ste Jota en Joti inligting. 18 November Volgende RA-eksamen. Sluitingsdatum 
vir inskrywings 14 Oktober. Bydraes tot die fonds van die Suid-Afrikaanse Am- 
ateur Ontwikkelingstrust vir die SARL se TARU-lidmaatskap is steeds welkom; 
Stuur artikels vir Radio ZS aan radiozs@sarl.org.za. Stuur asb. A5-grootte self- 
geadresseerde koeverte met posseëls genoeg vir 200 g (R4,35) aan die NARS ten 
einde aflewering van u @SL-kaarte moontlik te maak. 


Die SARL nooi u om Sondae om 10:00 na Amateur Radio Mirror International 
op 17 815, 9 750 en 7 (82 kHz en 145,625 MHG in die Oos Londen-, 145,650 in die 
Durban-, 145,750 MHz in die Pretoria- en 438,800 MHz in die Sandtongebied 
te luister. `n Heruitsending kan Maandagaande om 21:00 SAT op 8 215 kHr 
gehoor word. ARMI word deur Telkom en Sentech geborg. 


Dit bring ons aan die einde van hierdie bulletin wat saamgestel is deur Gustav, 
ZSGBWN, en gelees deur ...... vanuit ....... aS 'n diens aan radioamateurs, 
kortgolfluisteraars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 
so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 


week toe. 
Totsiens almal. 


/EX 


